
	1.
	Noteikumu projekts
3. Pozīcija uz laiku var aizstāt politikas plānošanas dokumentus, ja attiecīgajā nozarē nav apstiprināti valsts politikas pamatprincipi, attīstības mērķi un prioritātes, rīcības virzieni, galvenie uzdevumi vai sasniedzamie rezultāti par Eiropas Savienības sanāksmes darba kārtībā iekļauto jautājumu. Ja attiecīgajā nozarē ir apstiprināti valsts  politikas pamatprincipi, attīstības mērķi un prioritātes, rīcības virzieni, galvenie uzdevumi vai sasniedzamie rezultāti (turpmāk – vismaz Ministru kabineta līmenī apstiprināts politikas plānošanas dokuments) par Eiropas Savienības sanāksmes darba kārtībā iekļauto jautājumu, tie var tikt izmantoti par pamatu Latvijas Republikas oficiālā viedokļa paušanai.
	Iebildums
Vēršam uzmanību, ka pozīcija var tikt izstrādāta arī par tādām ES iniciatīvām par kurām netiek izstrādāti politikas plānošanas dokumenti vai arī tiek izstrādāti tiesību akti, vai informatīvie ziņojumi. Tādējādi minētais, ka pozīcija uz laiku var aizstāt politikas plānošanas dokumentus, nav korekts atspoguļojums.
Piedāvātā redakcija
"3. Pozīcija var būt pamatojums jauna politikas plānošanas dokumenta izstrādei, ja attiecīgajā nozarē nav apstiprināti valsts politikas pamatprincipi, attīstības mērķi un prioritātes, rīcības virzieni, galvenie uzdevumi vai sasniedzamie rezultāti par Eiropas Savienības sanāksmes darba kārtībā iekļauto jautājumu. Ja attiecīgajā nozarē ir apstiprināti valsts  politikas pamatprincipi, attīstības mērķi un prioritātes, rīcības virzieni, galvenie uzdevumi vai sasniedzamie rezultāti (turpmāk – vismaz Ministru kabineta līmenī apstiprināts politikas plānošanas dokuments) par Eiropas Savienības sanāksmes darba kārtībā iekļauto jautājumu, tie var tikt izmantoti par pamatu Latvijas Republikas oficiālā viedokļa paušanai."
 
	Zane Legzdiņa-Joja (VK) (Inese Kušķe (VK) vietā)

	2.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Iebildums
Lūdzam aizpildīt šo anotācijas sadaļu, norādot sabiedrības grupas, kuras ietekmēs šis noteikumu projekts. 
Piedāvātā redakcija
-
	Zane Legzdiņa-Joja (VK) (Inese Kušķe (VK) vietā)

	3.
	Anotācija (ex-ante)
4.1. Saistītie tiesību aktu projekti
	Iebildums
Lūdzam aizpildīt Anotācijas 4. sadaļu atbilstoši Vadlīnijās tiesību akta projekta sākotnējās ietekmes novērtēšanai un novērtējuma ziņojuma sagatavošanai Vienotajā tiesību aktu izstrādes un saskaņošanas portālā, pieejams: https://www.mk.gov.lv/sites/mk/files/media_file/tap_anotacija_vadlinijas.pdf) norādītajam.
Lūdzam precizēt Anotācijas 1. un 4.1. sadaļu, ievērojot to, ka ja spēkā esošā tiesību akta atzīšana par spēku zaudējušu ir paredzēta izstrādātajā tiesību akta projektā, to norāda nevis šajā apakšpunktā, bet anotācijas 1. sadaļā.
Vienlaikus lūdzam papildināt Anotācijas 4.1. sadaļu ar norādi uz projekta TA (ID) numuru saistītajam tiesību akta projektam - Ministru kabineta instrukcijas projektam "Latvijas Republikas pozīciju Eiropas Savienības jautājumos un ar tām saistīto instrukciju izstrādes un informācijas aprites kārtība" (24-TA-705). 
Piedāvātā redakcija
-
	Zane Legzdiņa-Joja (VK) (Inese Kušķe (VK) vietā)

	4.
	Noteikumu projekts
 Izdoti saskaņā ar saskaņā ar Attīstības plānošanas sistēmas likuma 11. panta astoto daļu
	Priekšlikums
Lūdzam pievienot atsauci uz Attīstības plānošanas sistēmas likumu atbilstoši TAP portālā pieejamai informācijai, pieejams: https://vktap.mk.gov.lv/help/ka-pievienot-atsauci. Vienlaikus lūdzam pievienot atsauces arī uz citiem ārējiem normatīvajiem aktiem, kas minēti šajā noteikumu projektā.
Piedāvātā redakcija
-
	Zane Legzdiņa-Joja (VK) (Inese Kušķe (VK) vietā)

	5.
	Noteikumu projekts
11.1. koordinē pozīciju izstrādi un nodrošina, ka par visiem šo noteikumu 2. punktā minētajiem Eiropas Savienības iestādēs izskatāmajiem jautājumiem ir noteiktas atbildīgās un līdzatbildīgās iestādes, kā arī, ja nepieciešams, pievērš atbildīgo iestāžu uzmanību iespējamiem problēmu jautājumiem;
	Priekšlikums
Lūdzam precizēt gan šo punktu, gan citus šo noteikumu punktus, papildinot tos ar iekšējām atsaucēm. Skat. https://vktap.mk.gov.lv/help/ka-pievienot-atsauci. 
Piedāvātā redakcija
-
	Zane Legzdiņa-Joja (VK) (Inese Kušķe (VK) vietā)

	6.
	Noteikumu projekts
48. Atzīt par spēku zaudējušiem Ministru kabineta 2009.gada 3.februāra noteikumus Nr. 96 “Kārtība, kādā izstrādā, saskaņo, apstiprina un aktualizē Latvijas Republikas pozīcijas Eiropas Savienības jautājumos” (Latvijas Vēstnesis, 2009, 21.nr.).
	Priekšlikums
Lūdzam precizēt atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 159.7. apakšpunktam, ierakstot ne tikai norādi uz noteikumu publikāciju laikrakstā “Latvijas Vēstnesis”, bet arī norādi uz noteikumu grozījumu publikāciju laikrakstā “Latvijas Vēstnesis” (attiecīgo laikraksta numuru izdošanas gadu un numuru).
Piedāvātā redakcija
-
	Zane Legzdiņa-Joja (VK) (Inese Kušķe (VK) vietā)



